Αθήνα, 13 Mαρτίου 2020

**ΔΕΛΤΙΟ ΤΥΠΟΥ**

**ΘΕΜΑ: Παύση λειτουργίας επιχειρήσεων (εμπορικών κέντρων, εστιατορίων, καφετεριών, μπαρ, κομμωτηρίων κλπ) από το Σαββάτο 14/3/2020**

Με Πράξη Νομοθετικού Περιεχομένου η κυβέρνηση αποφάσισε την παύση λειτουργίας επιχειρήσεων με ισχύ από το Σαββάτο 14 Μαρτίου 2020.

**Αναλυτικά η λίστα:**

**Κλείνουν:**

1. Λιανεμπόριο: shops in shop, mall, εκπτωτικά χωριά, εμπορικά κέντρα.
2. Εστίαση: οι επιχειρήσεις που έχουν αποκλειστικά παροχή καθίσματος και σερβιρίσματος (με εξαίρεση της επιχειρήσεις εστίασης κατά το μέρος που πραγματοποιούν διανομή προιόντων (delivery) και παροχή προιόντων ( take away)- ΓΕΝΙΚΟΣ ΚΑΝΟΝΑΣ: καμία ουρά, σε αυτές τις περιπτώσεις, άνω των 5 ατόμων- όσες επιχειρήσεις αυτής της κατηγορίας παραμείνουν ανοιχτές δεν δικαιούνται αναστολή ΦΠΑ και ασφαλιστικών εισφορών, αλλά μπορούν να λάβουν ενίσχυση σε περίπτωση που μειωθεί ο τζίρος τους.
3. Υπηρεσίες τροφοδοσίας για εκδηλώσεις (catering)
4. Δραστηριότητες παροχής ποτών: καφετέριες, καφενεία, μπαρ, κέντρα διασκέδασης
5. Κινηματογράφοι, θέατρα, αίθουσες θεαμάτων
6. Βιβλιοθήκες
7. Μουσεία, αρχαιολογικοί και ιστορικοί χώροι
8. Πρακτορεία τυχερών παιγνίων, καζίνο, λέσχες παιγνίων – εξαιρούνται πλανόδιοι πωλητές και διαδικτυακά τυχερά παιχνίδια
9. Αθλητικές εγκαταστάσεις, αθλητικοί και πολιτιστικοί όμιλοι και σωματεία- εξαιρούνται οι ανοιχτοί χώροι άθλησης για μεμονωμένη άθληση
10. Πάρκα αναψυχής και άλλα θεματικά πάρκα ( Λούνα παρκ κ.λπ.)- εξαιρούνται οι δημόσιοι ανοιχτοί χώροι αναψυχής
11. Κουρεία, κομμωτήρια, κέντρα αισθητικής –μασαζ, οίκοι ανοχής, κέντρα δερματοστοιξίας (τατουάζ) και τρυπήματος δέρματος-σώματος

**Μένουν ανοιχτά (ενδεικτικά):**

1. Πρωτογενής και δευτερογενής τομέας (θα δοθεί αναλυτικά λίστα)
2. Λιανεμπόριο (Με εξαίρεση την περίπτωση 1. Της παραπάνω κατηγορίας)
3. Ξενοδοχεία (Αυστηρά για την εξυπηρέτηση τουριστών που διαμένουν στα καταλύματα τους με δυνατότητα να ρυθμίζουν την λειτουργία των μπαρ και εστιατορίων που λειτουργούν ώστε να μην προκύπτει μαζική συνάθροιση πελατών)
4. λιανεμπόριο τροφίμων
5. Φούρνοι και ζαχαροπλαστεία χωρίς τραπεζοκαθίσματα
6. Φαρμακεία
7. Ιδιωτικές υπηρεσίες υγείας
8. Καφετέριες κατά το μέρος που κάνουν διανομή προϊόντων και take away
9. Τράπεζες ( με οδηγίες για άδεια παρουσίας έως και 5 άτομα σε κάθε κατάστημα – γκισέ με μέτρα προστασίας, δυνατότητα επιμήκυνσης ωραρίου και καταβολή συντάξεων σε περισσότερες ημέρες – λειτουργίες π.χ. δανείων σε απογευματινές ώρες )
10. Ζωολογικοί και βοτανικοί κήποι
11. Τηλεφωνικά κέντρα με οδηγίες για απόσταση εργαζομένων τουλάχιστον δύο μέτρων μεταξύ τους
12. Εκκλησίες, μονές και άλλοι θρησκευτικοί χώροι